
Προς

Κύριο Υπουργό Οικονομικών

Κύριο Υπουργό Οικονομίας και Ανάπτυξης

ΘΕΜΑ: «Άνιση αντιμετώπιση εις βάρος των εργαζομένων της Συνεταιριστικής Τράπεζας Δωδεκανήσου»
Κύριοι Υπουργοί,
Η ισονομία ανήκει στα δομικά χαρακτηριστικά μιας συντεταγμένης Πολιτείας που δεν μπορεί να υιοθετεί ή να αδιαφορεί απέναντι σε πρακτικές που δημιουργούν συνθήκες ανισότητας.

Όπως, ίσως, γνωρίζετε οι εργαζόμενοι στις υπό εκκαθάριση συνεταιριστικές τράπεζες που έκλεισαν, απορροφήθηκαν από τις συστημικές τράπεζες.

Η εξαίρεση σε αυτό τον κανόνα είναι οι εργαζόμενοι στη Συνεταιριστική Τράπεζα Δωδεκανήσου.

Από αυτούς, έχουν απολυθεί ήδη 65 εργαζόμενοι, ενώ 35 υπάλληλοι ασχολούνται με το έργο της εκκαθάρισης με αβέβαιο, όμως, το μέλλον τους αφού το επόμενο διάστημα έχουν προαναγγελθεί νέες απολύσεις.

Υπάρχουν μόνο 20 εργαζόμενοι που έχουν απορροφηθεί από την Alpha Bank, αριθμός που αντιστοιχεί μόλις στο 15% του συνόλου των εργαζομένων.

Είναι σαφές ότι στο ζήτημα των εργαζομένων στη Συνεταιριστική Τράπεζα Δωδεκανήσου, υπάρχει μια άνιση αντιμετώπιση σε σχέση με τους εργαζόμενους των άλλων συνεταιριστικών τραπεζών που τέθηκαν υπό εκκαθάριση.

Είναι άγνωστο αν υπάρχει σχέδιο για την σταδιακή τους απορρόφηση σε συνεργασία με τις συστημικές τράπεζες, προκειμένου να μην ενταθούν τα κοινωνικά προβλήματα που ήδη έχει δημιουργήσει η αναστολή λειτουργίας της Συνεταιριστικής Τράπεζας Δωδεκανήσου.
Κατόπιν των ανωτέρω

Ερωτώνται οι Κύριοι Υπουργοί
1. Ποιος είναι ο σχεδιασμός που υπάρχει για την απορρόφηση των εργαζομένων της Συνεταιριστικής Τράπεζας Δωδεκανήσου από τις άλλες συστημικές τράπεζες;

